CELEX: 62018TN0622
Language: hr
Date: 2018-10-15 00:00:00
Title: Predmet T-622/18: Tužba podnesena 15. listopada 2018. – EN (Informacije su izbrisane ili zamijenjene u okviru zaštite osobnih podataka i/ili povjerljivosti.) protiv Komisije

7.1.2019   
            
            
               HR
            
            
               Službeni list Europske unije
            
            
               C 4/32
            
         
      Tužba podnesena 15. listopada 2018. – EN (1) protiv Komisije
      (Predmet T-622/18)
      (2019/C 4/43)
      Jezik postupka: engleski
      
         Stranke
      
      
         Tužitelj: EN (2) (zastupnik: E. Metodieva, odvjetnik)
      
         Tuženik: Europska komisija
      
         Tužbeni zahtjev
      
      Tužitelj od Općeg suda zahtijeva da:
      
                  —
               
               
                  poništi odluku povjerenstva za odabir otvorenog natječaja EPSO/AD/323/16 od 12. prosinca 2017. – Istražitelji (AD 7) za sljedeće profile: 1. Istražitelji: rashodi EU-a, suzbijanje korupcije; 2. Istražitelji: carina i trgovina, duhan i krivotvorena roba, o neuvrštavanju tužitelja na popis uspješnih kandidata za prvi profil navedenog natječaja;
               
            
                  —
               
               
                  u cijelosti poništi odluku EPSO-a od 10. srpnja 2018. o odbijanju tužiteljeve žalbe na temelju članka 90. stavka 2. Pravilnika o osoblju u vezi s odlukom EPSO-ova povjerenstva za odabir o neuvrštavanju tužitelja na popis uspješnih kandidata;
               
            
                  —
               
               
                  naloži tuženiku plaćanje naknade štete tužitelju zbog izmakle dobiti uslijed njegova neuvrštavanja na navedeni popis uspješnih kandidata;
               
            
                  —
               
               
                  naloži tuženiku plaćanje tužiteljevih troškova za pravnu pomoć i zastupanje prije i tijekom postupka.
               
            
         Tužbeni razlozi i glavni argumenti
      
      U prilog osnovanosti tužbe tužitelj ističe sedam tužbenih razloga.
      
                  1.
               
               
                  Prvi tužbeni razlog, koji se temelji na neprimjerenom ponašanju jednog od članova povjerenstva za odabir, što je navodno dovelo do nepravilnog ocjenjivanja tužitelja.
               
            
                  2.
               
               
                  Drugi tužbeni razlog, koji se temelji na pristranosti jednog od članova povjerenstva za odabir na natječaju o kojem je riječ.
               
            
                  3.
               
               
                  Treći tužbeni razlog, koji se temelji na manjku kompetencija ispitivača.
               
            
                  4.
               
               
                  Četvrti tužbeni razlog, koji se temelji na tvrdnji da je natječaj o kojem je riječ povrijedio pravila o jeziku.
               
            
                  5.
               
               
                  Peti tužbeni razlog, koji se temelji na tome da su određene nepravilnosti utjecale na studiju slučaja na natječaju o kojem je riječ.
               
            
                  6.
               
               
                  Šesti tužbeni razlog, koji se temelji na povredi načela jednakog i pravednog postupanja koja proizlazi iz navodno predugog razdoblja od mjesec dana tijekom kojeg se natječaj o kojem je riječ održavao.
               
            
                  7.
               
               
                  Sedmi tužbeni razlog, koji se temelji na nedovoljnom obrazloženju koje se odnosi na procjenu tužitelja.
               
            
         (1)  Informacije su izbrisane ili zamijenjene u okviru zaštite osobnih podataka i/ili povjerljivosti.
      
         (2)  Informacije su izbrisane ili zamijenjene u okviru zaštite osobnih podataka i/ili povjerljivosti.